Kohupiimasaiu küpsetame pigem külmal ajal, kui kuivanud saia millegipärast juba terve köök täis on. Need on magusad, meeliülendavalt head magustoiduks ja järgmise päeva hommikusöögiks. Aga mingit magusat juttu minu suust täna enam ei kuule. See jutt on lukus.    SELLE ASEMEL on mul pakkuda kohupiimasaiad, mis on  . Isud olid eile peas segamini ja soolase eest oleks elu andnud.       6 saiaviilu  250 g kohupiima  1 muna  1/2 - 1 sibulat (vastavalt sibulaarmastusele)  võid  about 1/2 tl kuivatatud ürte (kasutasin pitsamaitseainet, milles basiilik, pune ja majoraan, aga võiks kasutada ka vaid üht neist)  20 g suitsuvorsti (kasutasin hirvevorsti)  50 g  fetajuustu  umbes 1 dl riivjuustu  soola, pipart, suhkrut     (Tegelikult käivad külmalt ka. Hea näiteks vajadusel lõunakarpi kaasa võtta)    Ükski maitse siin teistele ära ei pane, tasakaal on paigas kui heas pitsas. Sai on krõbe, täidis soe ja kreemjas. Juba üksipäini on head, aga veel paremad värskete tomativiiludega või rohkem lõuna moodi lõunasöögiks koos taldrikutäie värske salatiga.    Veider, et päris tavaline  kontseptsioon nii palju üllada võib.